text: Sydbank øger indtjeningen
  22 august 2012 kl. 08.59
  Sydbank har i første halvår opnået resultat før skat på 153 mio. kr. og et basisresultat, der runder 1 mia. før nedskrivninger. Sydbank betegner det selv som acceptabelt.
  Trods en pæn stigning i indtægterne, er banken stadig bekymret over den danske økonomi, og derfor vil omkostningerne fortsat blive holdt i ro på et niveau, der svarer til omkostningerne i 2008.
  I en kommentar til regnskabet siger adm. direktør Karen Frøsig, at bankens arbejde med at øge produktiviteten og tilpasse organisationen, nu har bragt Sydbank i en position, hvor det er muligt at udvide forretningen inden for de eksisterende rammer.
  Nøgletal:
  Stigning i basisindtjening på 8 pct.
  Stigning i handelsindtjening på 25 pct.
  Uændrede basisomkostninger
  Stigning i nedskrivninger på udlån med 485 mio. kr. til 975 mio. kr.
  Positivt beholdningsresultat på 126 mio. kr.
  Bankudlån er reduceret med 7 pct. til 66,7 mia. kr.
  Indlån er reduceret med 3 pct. til 65,4 mia. kr.
  Kernekapitalprocent på 14,6
  